ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
کم از کم اجرت کی قومی اسکیم
بہت چھوٹی، چھوٹی اور درمیانہ درجے کی صنعتوں کی وزارت، کھادی اور گاؤں کی صنعت کے کمیشن  کے ذریعے کھادی کاریگروں کی ترقی کے لیے کھادی وکاس یوجنا کے تحت مختلف اسکیموں پر عمل پیرا ہے:
- ترمیم شدہ مارکیٹنگ ترقیاتی امداد  کا 35 فیصد مقدار کاریگروں کو کپاس، اونی، پولی واسٹرا کے کے آئیز کی صورت میں ترغیب کے طور پر فراہم کیا جاتا ہے اور ایم ایم ڈی اے کی 30 فیصد مقدار کے آئیز کو ریشم کے لیے ترغیب کے طور پر فراہم کی جاتی ہے۔
- آسان اور تھکاوٹ سے پاک کام کے ماحول کے لیے انفرادی اور گروپ ورکشیڈ کی تعمیر کے لیے ورکشیڈ اسکیم کے تحت مالی مدد بھی فراہم کی جاتی ہے۔
مذکورہ بالا امور کے علاوہ کاریگر کی کتائی کی اجرت یکم اپریل 2023 سے 7.50 روپے فی ہانک تا 10.00 روپے فی ہانک بڑھ جائے گی اور کاٹن کھادی، اونی کھادی اور پولی واسٹرا کے لیے بنائی کی اجرت میں 10 فیصد اضافہ ہو گا۔
کے وی آئی سی نے کاٹن کارپوریشن آف انڈیا  سے کپاس خریدی ہے۔ کے وی آئی سی کپاس کی فصل کے موسم یعنی ستمبر اور اکتوبر کے دوران اضافی مقدار کی خریداری سمیت کافی خام مال کا ذخیرہ خریدتا اور برقرار رکھتا ہے۔
حکومت نے کم از کم اجرت کی قومی اسکیم کو کھادی کارکنوں پر لاگو کرنے کی تجویز نہیں دی ہے کیونکہ کھادی کاریگر کھادی سرگرمیوں میں جزو وقتی کام کے طور پر شامل ہوتے ہیں جس میں اجرت ان کی پیداواری صلاحیت کے لحاظ سے پیس ریٹ سسٹم پر مبنی ہوتی ہے۔ زراعت اور دیگر طبقات کے ہنر مند / نیم ہنر مند / غیر ہنر مند مزدوروں کے لئے کم از کم اجرت 8 گھنٹے کے ٹائم ریٹ سسٹم پر مبنی ہے جو کھادی سیکٹر پر لاگو نہیں ہے۔
کے وی آئی سی ایکٹ کے مطابق 'کھادی' کا مطلب ہے ہندوستان میں کپاس، ریشم یا اونی یارن کے ہاتھ سے بنے ہوئے ہینڈ لوم پر بنے ہوئے کپڑے یا کسی بھی دو یا اس طرح کے تمام یارن کے مرکب سے، جب کہ ریڈی میڈ گارمنٹس کے لیے ایسی کوئی پابندیاں نہیں ہیں۔
یہ اطلاع بہت چھوٹی، چھوٹی اور درمیانہ درجے کی صنعتوں کے وزیر مملکت بھانو پرتاپ سنگھ ورما نے لوک سبھا میں ایک سوال کے تحریری جواب میں دی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 44
صدر جمہوریہ کا سکریٹریٹ
بھارت کے صدر جمہوریہ نے کیپٹن منوج کمار پانڈے یو پی – سینک اسکول لکھنؤ کی ڈائمنڈ جوبلی کی اختتامی تقریب میں شرکت کر کے اس کی عزّت افزائی کی
نئی دہلی ، 27 اگست ، 2021 :
بھارت کے صدر جمہوریہ جناب رام ناتھ کووند نے آج  لکھنؤ کے کیپٹن منوج کمار پانڈے یو پی سینک اسکول کی ڈائمنڈ جوبلی تقریبات کی اختتامی تقریب میں شرکت کی اور اس سے خطاب کیا۔ اس موقع پر انہوں نے اتر پردیش کے سابق وزیر اعلیٰ ڈاکٹر سمپورنانند کے مجسمہ کی نقاب کشائی کی ، ڈاکٹر سمپورنانند کے نام منسوب ایک آڈی ٹوریم کا افتتاح کیا اور اسکول میں طلبا ء کی گنجائش کو دو گنا کرنے اور اسکول میں لڑکیوں کا ایک ہاسٹل تعمیر کرنے کے پروجیکٹوں کا سنگ بنیاد بھی رکھا ۔
اس موقع پر اظہار خیال کرتے ہوئے صدر جمہوریہ نے کہا کہ کیپٹن منوج کمار پانڈے یو پی سینک اسکول، ملک میں قائم کیا جانے والا پہلا سینک اسکول ہے ۔انہیں یہ بتاتے ہوئے خوشی ہوئی کہ یہ اسکول ایسا پہلا سینک اسکول ہے جس نے لڑکیوں کو تعلیم فراہم کرنے کا سلسلہ شروع کیا تھا ۔ اور یہ ایسا پہلا سینک اسکول ہوگا کہ جس کی طالبات، اس سال این ڈی اے امتحان میں شرکت کریں گی۔ انہوں نے کہا کہ اس اسکول کے اساتذہ اور طلباء نے مہارت کی ایک روایت قائم کی ہے اور دوسرے سینک اسکولوں کے لئے اچھے معیارات بھی قائم کئے ہیں ۔
کیپٹن منوج کمار پانڈے کو یاد کرتے ہوئے ، صدر جمہوریہ نے کہا کہ ہم ، ملک کی سرحدوں کا تحفظ کرتے ہوئے اپنی جان قربان کر دینے کے لئے ہمیشہ ان کے اور ان کے اہل خانہ کے مقروض رہیں گے۔ کیپٹن منوج کمار پانڈے نے جانبازی اور قربانی کی ایک شانداراور لافانی داستان رقم کی ہے وہ تمام سینک اسکولوں کے طلباء کے مابین ایسے واحد فوجی ہیں جنہیں پرم ویر چکر سے سرفراز کیا گیا ہے۔
ڈاکٹر سمپورنانند کو یاد کرتے ہوئے ، صدر جمہوریہ نے کہا کہ جب بھارت آزاد ہوا، تو ان جیسے مجاہدین آزادی نے ایسی نسلیں تیار کرنے کے بارے میں غور کیا جو ایک طویل جدو جہد کے بعد حاصل کی گئی انمول آزادی کا تحفظ کر سکیں اور ایک اچھا سماج تعمیر کر سکیں ۔ ان کے مطابق ، جہاں کہیں بھی علم ہے وہاں طاقت ہوگی۔ ان کے خیال میں طلباء کے ذہن میں تجسّس اور دل میں عاجزی و انکساری ہونی چاہیے۔
صدر جمہوریہ نے کہا کہ ڈاکٹر سمپورنانند اور کیپٹن منوج کمار پانڈے جیسی شخصیات کا ایک مشترکہ نصب العین رہا ہے۔ یہ نصب العین ہے ملک کے وقار کے مفاد کے لئے ہر چیز کو وقف کر دینے کا جذبہ – صدر جمہوریہ نے اس اعتماد کا اظہار کیا کہ ایسےنصب العین کو ذہن نشین کرنے سے ، اس اسکول کے اساتذہ اور طلباء ، اس سینک اسکول کے وقاراور عزّت میں مزید اضافہ کریں گے اور قوم کی خدمت میں شاندار ابواب رقم کریں گے ۔
انتہائی اہم شخصیات وی وی آئی پی کی نقل و حرکت کے دوران ٹریفک کی بندشوں کے بارے میں بات کرتے ہوئے جن کی وجہ سے عام لوگوں کو تکلیف پہنچتی ہے ، صدر جمہوریہ نے کہا کہ بھارت کے صدر جمہوریہ ہونے کے علاوہ وہ ایک حساس شہری بھی ہیں ۔ انہوں نے کہا کہ بندشوں کو اس طریقے سے نافذ کیا جانا چاہیے کہ جن کی وجہ سے عام ٹریفک کی آمد ورفت میں کم سے کم رخنہ پڑے ۔ انہوں نے انتظامیہ پر زور دیا کہ وہ بندشوں کے نفاذ کے لئے ایسا طریقہ وضع کریں کہ جس سے انتہائی اہم شخصیات وی وی آئی پی کی نقل و حرکت کے لئے 15 سے 20 منٹ سے زیادہ وقت کا رخنہ نہ پڑ سکے ۔ اور ایسی بندشوں کے نفاذ کے دوران بھی ایمبولینس جیسی ایمرجنسی موٹر گاڑیوں کے آنے جانے کے لئے راستے کھلے ہونے چاہئیں ۔ انہوں نے لوگوں سے بھی اپہل کی کہ وہ ٹریفک کے ضابطوں پر عمل کریں اور ٹریفک ڈسیپلین برقرار رکھنے میں انتظامیہ کے ساتھ تعاون کریں ۔
ہندی میں صدر جمہوریہ کا پیغام پڑھنے کے لئے یہاں کلک کریں ۔
کانکنی کی وزارت
کان کنی کا شعبہ پائیدار کان کنی کو مزید مضبوط بنانے کے لیے اصلاحات سے گزر رہا ہے
کانوں کی ستارہ درجہ بندی لازمی کر دی گئی
کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک تحریری جواب میں یہ معلومات دی کہ کانکنی کی وزارت نے معدنی تحفظ اور ترقی کے قوانین  کے باب-V کے تحت دفعات وضع کر کے پائیدار کان کنی کو نافذ کیا۔ اسی کے مطابق ایم سی ڈی آر کا قاعدہ 35 کانکنی کے ذریعہ اپنائے گئے پائیدار کان کنی کے طریقوں کی بنیاد پر کانکنی کے پٹوں کی ستارہ درجہ بندی فراہم کرتا ہے۔
قومی معدنی پالیسی 2019 پائیدار کانکنی کو معدنی وسائل کے زیادہ سے زیادہ استعمال اور کانوں کے بند ہونے کے بعد زمین کے پائیدار استعمال کو یقینی بنانے کے طویل مدتی نقطہ نظر کے ساتھ سماجی طور پر ذمہ دار؛ ماحولیاتی، تکنیکی اور سائنسی طور پر کانکنی کے صحیح طریقے کو مالی طور پر قابل عمل تصور کرتی ہے، ۔
تمام کانکن بشمول نجی کانکنوں کے، ایم سی ڈی آر2017 کے باب V کے تحت پائیدار کان کنی کی دفعات کی پیروی کر رہے ہیں اور اسی کے ساتھ ساتھ لیز کی تشخیص کے لیے تیار کردہ ستارہ درجہ بندی سسٹم کی پیروی کر رہے ہیں۔
ایم سی ڈی آر، 2017 کے قاعدہ 35 کے تحت ستارہ درجہ بندی کو لازمی قرار دیا گیا ہے اور ہر کان کنی لیز ہولڈر کو پچھلے مالی سال کے لیے ہر سال یکم جولائی سے پہلے آن لائن خود تشخیصی رپورٹ مذکورہ قواعد کے قاعدہ 34A کے مطابق ، جس کے ساتھ مائننگ لیز کے علاقے کی ڈیجیٹل تصاویر بھی شامل ہیں، ریجنل کنٹرولر یا انڈین بیورو آف مائنز کے مجاز افسر کے پاس جمع کرانی ہوگی۔
مزید برآں ، ایم سی ڈی آر کے قاعدہ 35 کے مطابق کان کنی کی لیز کے ہر ہولڈر کو کان کنی کی کارروائیوں کے آغاز کی تاریخ سے چار سال کی مدت کے اندر کم از کم تھری اسٹار ریٹنگ حاصل کرنی ہوگی اور اس کے بعد سال بہ سسال کی بنیاد پر اسی کو برقرار رکھنا ہوگا۔
امور داخلہ کی وزارت
وزیر اعظم جناب نریندر مودی جی کی قیادت میں ایک تاریخی فیصلے کے تحت وزارت داخلہ نے سی اے پی ایف کے لئے ہندی اور انگریزی کے علاوہ 13علاقائی زبانوں میں کانسٹبل امتحان منعقد کرنے کو منظوری دی
یہ تاریخی فیصلہ داخلہ و امداد باہمی کے وزیر جناب امت شاہ کی پہل پر سی اے پی ایف میں مقامی نوجوانوں کی حصے داری بڑھانے اور علاقائی زبانوں کی حوصلہ افزائی کے لئے لیا گیا ہے
سوال نامہ ہندی اور انگریزی کے علاوہ آسامی، بنگالی، گجراتی، مراٹھی، ملیالم، کنڑ، تمل، تیلگو، اُڑیہ، اردو، پنجابی، منی پوری اور کونکنی میں تیار کیا جائے گا
اس فیصلے کے نتیجےمیں لاکھوں امیدوار اپنی مادری زبان /علاقائی زبان میں امتحان میں حصہ لے سکیں گے، جس سے ان کے انتخاب کے امکانات بڑھیں گے
کانسٹبل ،اسٹاف سلیکشن کمیشن کے ذریعے منعقد کئے جانے والے اہم امتحانات میں سے ایک ہے،جس میں ملک بھر سے لاکھوں امیدوار حصہ لیتے ہیں
ہندی اور انگریزی کے علاوہ 13علاقائی زبانوں میں امتحان کا انعقاد یکم جنوری 2024 سے ہوگا
وزیر اعظم جناب نریندر مودی جی کی قیادت اور داخلہ و امداد باہمی کے وزیر جناب امت شاہ کی رہنمائی میں وزارت داخلہ علاقائی زبانوں کے استعمال اور فروغ کی حوصلہ افزائی کے لئے عہد بند ہیں
وزیر اعظم جناب نریندر مودی جی کی قیادت میں ایک تاریخی فیصلے کے تحت وزارت داخلہ نے مرکزی مسلح پولس فورسزکے لئے ہندی اور انگریزی کے علاوہ 13علاقائی زبانوں میں کانسٹبل امتحان منعقد کرنے کومنظوری دے دی ہے۔یہ تاریخی فیصلہ داخلہ و امداد باہمی کے وزیر جناب امت شاہ کی پہل پر سی اے پی ایف میں مقامی نوجوانوں کی حصے داری بڑھانے اور علاقائی زبانوں کو فروغ دینے کے لئے لیاگیا ہے۔
ہندی اور انگریزی کے علاوہ سوال نامہ درج ذیل 13علاقائی زبانوں میں تیار کیا جائے گا:
- آسامی
- بنگالی
- گجراتی
- مراٹھی
- ملیالم
- کنڑ
- تمل
- تیلگو
- اُڑیہ
- اردو
- پنجابی
- منی پوری
- کونکنی
اس فیصلے کے نتیجے میں لاکھوں امیدوار اپنی مادری زبان/ علاقائی زبان میں امتحان میں حصہ لے سکیں گے، جس سے ان کے انتخاب کے امکانات بڑھیں گے۔
وزارت داخلہ اور اسٹاف سلیکشن کمیشن کئی ہندوستانی زبانوں میں امتحان منعقد کرنے کی سہولت دینے کے لئے موجودہ مفاہمتی عرضداشت سے متعلق ایک ضمیمے پر دستخط کریں گے۔
کانسٹبل جی ڈی اسٹاف سلیکشن کمیشن کےذریعے منعقد کئے جانے والے اہم امتحانات میں سے ایک ہے،جس میں ملک بھر سے لاکھوں امیدوار حصہ لیتے ہیں۔ ہندی اور انگریزی کے علاوہ 13علاقائی زبانوں میں امتحان کا انعقاد یکم جنوری 2024 سے ہوگا۔
اس فیصلے کے بعد یہ امید ہے کہ ریاستی/ مرکز کے زیر انتظام ریاستوں کی سرکاریں مقامی نوجوانوں کو اپنی مادری زبان میں امتحان دینے کے اس موقع کا استعمال کرنے اور ملک کی خدمت میں کیریئر بنانے کے لئے بڑی تعدادمیں آگے آنے کے لئے حوصلہ افزائی کرنے کی غرض سے وسیع مہم شروع کریں گی۔وزیر اعظم جناب نریندر مودی جی کی قیادت اور داخلہ و امداد باہمی کے وزیر جناب امت شاہ کی رہنمائی میں وزارت داخلہ علاقائی زبانوں کے استعمال اور فروغ کی حوصلہ افزائی کے لئے پوری طرح عہد بند ہیں۔
اسٹیل کی وزارت
جناب دھرمیندر پردھان نے 74ویں یوم آزادی پر قوم کو مبارکباد دی
نئی دہلی، 15/اگست 2020 ۔ فولاد اور پٹرولیم و قدرتی گیس کے مرکزی وزیر جناب دھرمیندر پردھان نے آج 74ویں یوم آزادی پر قوم کو مبارکباد دی ہے۔ ’بھارت سے آتم نربھر بھارت تک: تبدیلی کا پہیہ‘ کے عنوان سے ایک ٹوئیٹ پیغام میں جناب پردھان نے کہا کہ مودی حکومت کے تحت ہماری گھریلو اور بین الاقوامی ترجیحات میں بڑی تبدیلیاں آئی ہیں۔ حال ہی میں اس بات کو لے کر بڑی بحثیں رہی ہیں کہ کیا خودکفیل بھارت عالم کاری یا بین الاقوامی پسندی کے مقابلے کا اہل ہے۔ جہاں ایک طرف انٹرنیشنلائزیشن میں کئی مثبت چیزیں ہیں وہیں اس کی کچھ حدود ہیں، جس کا اظہار موجودہ کووڈ-19 کے وبائی بحران کے دوران ہوا۔ ہر ملک نے اپنے آپ کو گھریلو سطح پر اس بحران سے نمٹنے پر محدود کرلیا۔ لہٰذا اپنے آپ کو خودکفیل بنانا اس بات کا اشاریہ نہیں ہے کہ ہم اپنی بین الاقوامی عہدبستگیوں، شراکت داریوں اور ذمے داریوں سے پہلوتہی برتیں، بلکہ اس کا منشا اپنے قومی سکیورٹی سے متعلق مفادات کا تحفظ ہے۔
انھوں نے مزید کہا کہ بھارت ایک ذمے دار عالمی کردار ادا کرنے والا ملک رہا ہے۔ ہماری تہذیبی قدریں ’’وسودیو کٹم بکم‘‘ میں یقین رکھتی ہیں۔ ہم فطرت کو اپنی ماں تصور کرتے ہیں اور اس کی ہر نسل کو اپنا کنبہ تصور کرتے ہیں۔ حال ہی میں جن متعدد اصلاحات کا اعلان کیا گیا ہے ان کا مقصد شراکت داروں کی وسیع تر شراکت داری کے لئے ماحول بنانا ہے، تاکہ دولت اور صنعت کاری کی تخلیق ہوسکے اور عالمی ٹیکنالوجی کو مسابقتی بازاروں کے در کو کھولنے کے لئے ہموار کیا جاسکے۔ لیکن ترقی کا یہ مدار ایک منفرد بھارتی ماڈل پر عمل کرے گا جہاں سبھی چیزوں پر گھریلو مفادات کو ترجیح حاصل ہوگی۔ وزیر اعظم مودی کی قیادت میں ہندوستان اقوام کے عالمی جھرمٹ میں اپنا مقام و مرتبہ حاصل کرنے کی کوشش جاری رکھے گا۔
صدر جمہوریہ کا سکریٹریٹ
صدر جمہوریہ ہند نے قومی توانائی تحفظ کے دن کے موقع پر قومی توانائی تحفظ ایوارڈس تفویض کیے
ماحولیات کو تحفظ فراہم کرکے، ہم متعدد انسانی حقوق کاتحفظ کر سکتے ہیں: صدر مرمو
صدر جمہوریہ ہند محترمہ دروپدی مرمو نے نئی دہلی میں آج  قومی توانائی تحفظ کے دن کے موقع پر ، قومی توانائی تحفظ ایوارڈس، قومی توانائی اثرانگیزی اختراع ایوارڈ س اور قومی پینٹنگ کمپٹیشن پرائز پیش کیے۔ انہوں نے اس موقع پر ’ای وی۔ یاترا پورٹل‘ کا بھی آغاز کیا۔ ’ای وی۔یاترا پورٹل ‘ کو توانائی اثر انگیزی کے بیورو کے ذریعہ تیار کیا گیا ہے جس کا مقصد گاڑی میں، قریب ترین موجود پبلک ای وی چارجر کے بارے میں نیوی گیشن سہولت فراہم کرانا ہے۔
مجمع سے خطاب کرتے ہوئے، صدر جمہوریہ نے کہا کہ اس امر کو یقینی بنانا ہم سب کی اولین ترجیح ہے کہ مستقبل کی پیڑھیاں کثافت سے مبرا ماحول میں سانس لیں، ترقی کریں اور صحت مند زندگی بسر کریں۔ صاف ہوا میں سانس لینا بنیادی انسانی حقوق میں سے ایک ہے۔ ماحولیات کے تحفظ کے ذریعہ، ہم انسانی حقوق کا تحفظ کر سکتے ہیں۔
صدر جمہوریہ نے کہا کہ موسمیاتی تبدیلی اور گلوبل وارمنگ کی چنوتیوں کا سامنا کرتے ہوئے، توانائی تحفظ ایک عالمی اور قومی ترجیح ہے۔ حالانکہ بھارت کا فی کس کاربن اخراج اور گرین ہاؤس گیسوں کا اخراج عالمی اوسط کے ایک تہائی سے بھی کم ہے، پھر بھی بھارت ایک ذمہ دار ملک کے طور پر ماحولیات کے تحفظ میں غیر معمولی تعاون پیش کر رہا ہے۔
صدر جمہوریہ نے کہا کہ سی او پی -26 میں بھارت نے ’طرز حیات برائے ماحولیات‘ یعنی لائف کا پیغام دیتے ہوئے، عالمی برادری سے ایک ماحولیات دوست طرز حیات اپنانے کی اپیل کی تھی۔ بھارتی ثقافت اور روایت میں، ہمارا طرز حیات لائف کے پیغام کے ساتھ ہمیشہ بااصول رہا ہے۔ فطرت کا احترام ، فطری وسائل کو ضائع نہ کرنا اور فطری وسائل میں اضافہ کرنے کے لیے اقدامات کرنا اس طرح کے طرز حیات کاجزو لاینفک ہیں۔ انہوں نے کہا کہ بھارت اس طرح کے طرز حیات کو اپنانے کی جانب عالمی برادری کو ترغیب فراہم کرانے کے لیے کوششیں کر رہا ہے۔
بھارت کی جی 20 صدارت کا حوالہ دیتے ہوئے، صدر جمہوریہ نے کہا کہ دنیا کی مجموعی جی ڈی پی میں جی 20 ممالک دنیا کا تعاون 85 فیصد اور بین الاقوامی تجارت میں 75 فیصد کے بقدر ہے۔ اس کے علاوہ، دنیا کی آبادی کا 60 فیصد حصہ جی20 ممالک میں آباد ہے۔ انہوں نے کہا کہ بھارت نے اپنی صدارت کے دوران ’واسودھیو کٹمب کم‘ کے نظریہ کے مطابق ’ایک کرۂ ارض، ایک کنبہ، ایک مستقبل‘ کا موضوع اپنایا ہے اور ہم عالمی سطح پر اس کی ترویج بھی کر رہے ہیں۔
صدر جمہوریہ نے تمام ایوارڈ فاتحین ، خصوصاً بچوں کی ستائش کی۔ انہوں نے قومی توانائی اثر انگیزی اختراع ایوارڈس کے فاتحین کی ان کی اختراعی سوچ اور طریقہ کار کے لیے بھی ستائش کی۔ انہوں نے کہا کہ ان کی اختراع کو وسیع پیمانے پر بروئے کار لایا جانا چاہئے تاکہ زیادہ سے زیادہ لوگ اس سے ترغیب حاصل کر سکیں اور ماحولیاتی تحفظ کے لیے نئے طریقہ کار تیار کر سکیں۔ انہوں نے سبھی سے یہ عزم لینے کی اپیل کی کہ ہم جو کچھ بھی کریں وہ فطرت کو فائدہ پہنچانے کے لیے کریں ، نہ کہ اسے نقصان پہنچانے کے لیے۔ انہوں نے کہاکہ انسانی فلاح و بہبود فطرت اور ترقی کے درمیان توازن بنائے رکھنے میں مضمر ہے۔
صدر جمہوریہ کی تقریر ملاحظہ کرنے کے لیے برائے مہربانی یہاں کلک کریں-
وزارت اطلاعات ونشریات
رجنی کانت کو 51 ویں داداصاحب پھالکے ایوارڈ سے نوازا جائے گا
نئی دہلی، یکم اپریل 2021: اطلاعات ونشریات کے مرکزی وزیر جناب پرکاش جاوڈیکر نے آج 51 ویں داداصاحب پھالکے ایوارڈ حاصل کرنے والے کے نام کا اعلان کیا ۔2019 کے لئے یہ ایوارڈ مایہ ناز اداکار جناب رجنی کانت کو دیا جائے گا۔یہ ایوارڈ 3 مئی کو نیشنل فلم ایوارڈ کے ساتھ دیا جائے گا۔
نئی دلی میں ایوارڈ کا اعلان کرتے ہوئے وزیر موصوف نے کہا کہ جیوری کے ممبران نے متفقہ طور پر یہ انتخاب کیا ہے جسے حکومت نے منظورکرلیا ہے۔جیوری 5 ممبران پر مشتمل تھی۔
1۔محترمہ آشا بھوسلے
2۔ جناب موہن لال
3۔ جناب وشو جیت چٹرجی
4۔ جناب شنکر مہادیون
5۔ جناب سبھاش گھئی۔
جناب رجنی کانت کی حصولیابیوں کا ذکرکرتے ہوئے وزیر موصوف نے کہا کہ وہ ایک آئیکونک اداکار ہیں ، جنہوں نے 50 سال سے زیادہ عرصے تک ہندوستانی عوام کے دلوں پر راج کیا ہے۔وزیر موصوف نے اس مایہ ناز اداکارکو اس کی حصولیابیوں پر مبارکباددی ۔
وزیراعظم کا دفتر
آیوشمان یوجنا ہمارے نادار شہریوں کی زندگی کی محافظ ہے: وزیر اعظم
رکن پارلیمنٹ جناب شنکر لالوانی کے ذریعہ، قابل رسائی اور قابل استطاعت حفظانِ صحت کو یقینی بنانے کے لیے پی ایم آیوشمان بھارت اسکیم اور دیگر اقدامات کے اثرات کے بارے میں کیے گئے ٹوئیٹ کے جواب میں، وزیر اعظم جناب نریندر مودی نے ٹوئیٹ کیا:
’’آیوشمان یوجنا کیسے ہمارے غریب بھائی بہنوں کی زندگی کی حفاظت کر رہی ہے، یہ اس کی ایک سیدھی سی مثال ہے۔‘‘
وزارت اطلاعات ونشریات
پہلا انتر راشٹریہ یوگا دِوس میڈیا سمان 30 میڈیا گھرانوں کو دیا جائے گا
یہ ایوارڈ ملک بھر میں یوگا کی تشہیر کے لیے میڈیا کی خدمات کے اعتراف میں دیئے جائیں گے
نئی دہلی،05 جنوری 20 / اطلاعات و نشریات کے مرکزی وزیر جناب پرکاش جاوڈیکر سات جنوری 2020 کو نئی دلی میں پہلا ‘انترراشٹریہ یوگا دوس’ میڈیا سمان پیش کریں گے۔
ہندوستان میں اور بیرونی ممالک میں یوگا کی تشہیر کرنے میں میڈیا کے مثبت رول اور اس کی ذمہ داری کا اعتراف کرتے ہوئے اطلاعات و نشریات کی وزارت نے جون 2019 میں یوگا کا پیغام پھیلانے میں میڈیا کی خدمات کے اعتراف کے لیے پہلا انترراشٹریہ یوگا دوس میڈیا سمان  قائم کیا تھا۔
یہ سمان درج ذیل زمروں کے تحت میڈیا گھرانوں کو دیا جائے گا:
- تین زمروں کے تحت 30 سمان دیئے جائیں گے۔
- ‘‘اخبارات میں یوگا کا بہترین میڈیا کووریج’’ زمرے کے تحت گیارہ سمان دیئے جائیں گے۔
- ‘‘ٹیلی ویژن پر یوگا کا بہترین میڈیا کووریج’’ زمرے کے تحت آٹھ سمان دیئے جائیں گے۔
- ‘‘ریڈیو پر یوگا کا بہترین میڈیا کووریج’’ زمرے کے تحت گیارہ سمان دیئے جائیں گے۔
سمان میں ایک خصوصی میڈل / تختی / ٹرافی اور ایک توصیف نامہ شامل ہوگا۔ یوگا کو مقبول بنانے میں میڈیا کی خدمات اور موصول ہونے والی درخواستوں کی ایک جیوری کے ذریعے جانچ کی جائے گی جس میں چھ ارکان شا مل ہوں گے اور اِس کی صدارت پریس کونسل آف انڈیا کے چیئرمین جسٹس سی کے پرساد کریں گے۔
انترراشٹریہ یوگا دوس کا مختصر تعارف
انترراشٹریہ یوگا دوس 2015 سے 21 جون کو ہر سال منایا جاتا ہے۔ انترراشٹریہ یوگا دوس کا خیال سب سے پہلے ہندوستان کے وزیراعظم جناب نریندر مودی نے 27 ستمبر 2014 کو اقوام متحدہ کی جنرل اسمبلی میں اپنے خطاب کے دوران پیش کیا تھا۔
یہ خیال پیش کرتے ہوئے وزیراعظم نے کہا تھا
‘‘یوگا ہندوستان کی قدیم روایت کا ایک انمول تحفہ ہے۔ یہ دماغ اور جسم ، خیال اور کام ، خواہشات پر روک لگانے اور ان کی تکمیل آدمی اور قدرت کے درمیان ہم آہنگی ،صحت اور تندرستی کے لیے ایک جامع نظریے کا حامل ہے۔ یہ کسرت کے بارے میں نہیں ہے بلکہ اپنے آپ ، دنیا اور قدرت کے ساتھ ایک ہونے کے جذبے کا پتہ لگاتا ہے۔ اپنی زندگی کے طور طریقوں کو بدل کر اور شعور پیدا کر کے یہ تندرستی میں مددگار ثابت ہو سکتا ہے۔ آیئے ہم ایک انتر راشٹریہ یوگا دوس اختیار کیے جانے کے لیے کام کریں۔ ’’
اس ابتدائی تجویز پر عمل کرتے ہوئے اقوام متحدہ کی جنرل اسمبلی نے 14 اکتوبر 2014 کو ایک مسودہ قرار داد بعنوان ‘انترراشٹریہ یوگا دوس’ پر غیر رسمی صلاح و مشورے کا انعقاد کیا۔ صلاح و مشورے کا اہتمام ہندوستان کے وفد نے کیا تھا۔ 11 دسمبر 2014 کو ہندوستان کے مستقل نمائندے نے اقوام متحدہ کی جنرل اسمبلی میں مسودہ قرار داد پیش کی۔ مسودے کے متن کو 177 رکن ممالک کی زبردست حمایت حاصل ہوئی جنھوں نے متن کو اسپانسر کیا، جو کہ بغیر کسی ووٹ کے اختیار کیا گیا۔ اس پہل کی زیادہ تر عالمی لیڈروں نے حمایت کی۔ مجموعی طور پر 177 ملکوں نے قرارداد کو اسپانسر کیا، جو کہ ایسی نوعیت کی اقوام متحدہ کی جنرل اسمبلی کے لیے معاون اسپانسروں کی سب سے بڑی تعداد ہے۔
ہنر مندی کے فروغ اور صنعت کاری کی وزارت
فلمی صنعت’’ کوشل بھارت ‘‘کے طورپر
نئیدہلی16 جولائی ۔ہنر مندی کے فروغ اور صنعت کاری کے وزیر مملکت جناب آر کے سنگھ نے لوک سبھا میں ایک سوال کے تحریر ی جواب میں بتایا کہ ہنر مندی کے فروغ اورصنعت کاری کی وزارت اپنی اہم اسکیم پردھان منتری کوشل وکاس یوجنا  پر عمل کررہی ہے۔یہ عمل درآمد سرکاری اور نجی شراکتداری والی تنظیم نیشنل اسکل ڈیولپمنٹ کارپوریشن  کے ذریعہ کیا جارہا ہے۔ این ایس ڈی سی نے سیکٹر اسکل کونسلس  کی تشکیل کا اہتمام کیا ہے، جو صنعت کی قیادت والے ادارے ہیں اور جن کا مقصد مختلف شعبوں کی ہنر مندی کی ضرورتوں پر توجہ دینا ہے۔
کل ملاکر کام کرنے والی 37 ایس ایس سیز ہیں ، جن میں میڈیا اینڈ انٹر ٹینمنٹ سیکٹر اسکل کونسل  بھی شامل ہے۔
این ای ایس سی کی تشکیل فلمی صنعت کی ہنر مندی کی ضرورتوں کو پورا کرنے کے لئے کی گئی ہے ۔ این ای ایس سی کے ذریعہ ریکگ نیشن آف پرائر لرننگ  اسکیم کے سلسلے میں پی ایم کے وی وائی کے تحت فلم سے رابطہ قائم کیا گیا ہے۔پی ایم کے وی وائی میں آر پی ایل بیسٹ ان کلاس ایمپلائیر س  کے تحت 52454 لوگوں کو شامل کیا گیا ہے۔ ایم ای ایس سی نے فلم صنعت کے ذیلی سیکٹروں مثلاََ فلم، ٹیلی ویژن ، پرنٹ ، اینی نیشن ، گیم اور ڈجیٹل وغیرہ میں کام کرنے کے معیارات کو فروغ دیا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
U-3143
(Visitor Counter : 49
وزارت آیوش
خواتین اور بچوں کی بہبود کی وزیر نے آل انڈیا انسٹی ٹیوٹ آف آیوروید میں نیوٹری گارڈن کا افتتاح کیا
آیوروید میں قوم کی غذائیت کی ضرورت پوری کرنے کی متحمل ہے: اسمرتی زوبین ایرانی
خواتین اور بچوں کی بہبود کی مرکزی وزیر اسمرتی زوبین ایرانی نے پوشن ماہ 2021 کے تحت پروگراموں کا سلسلہ شروع کرتے ہوئے کہا کہ وقت کی ضرورت یہ ہے کہ قوم کے غذائیت کی ضروریات پوری کرنے کے لئے آیوروید کی دریافتی کوششوں کی قدیم حکمت کو مؤثر طریقے سے استعمال کیا جا سکے۔ خواتین اور بچوں کی بہبود کی مرکزی وزیر نے آج آل انڈیا انسٹی ٹیوٹ آف آیوروید  میں پوشن ماہ 2021 کے آغاز کے موقع پر نیوٹری گارڈن کا افتتاح کیا۔ اس موقع پر آیوش اور خواتین اور بچوں کی بہبود کی وزارت میں مملکتی وزیر ڈاکٹر منجپارا مہندر بھائی بھی موجود تھے۔ دونوں وزراء کی جانب سے شگرو  اور آملہ کی شجرکاری بھی کی گئی۔ آیوش کی وزارت کی ہدایت پر آل انڈیا انسٹی ٹیوٹ آف آیوروید، نئی دہلی  نے پوشن ماہ 2021 کا جشن شروع کیا۔
اپنے خطاب میں خواتین اور بچوں کی بہبود کی مرکزی وزیر نے آئی سی ایم آر کے ساتھ باہمی تعاون کے ذریعے خون کی کمی کے واقعات کو کم کرنے میں آیوش کی وزارت کی کوششوں کی ستائش کی۔ انہوں نے سائنسی اعداد و شمار کی اشاعت کی ضرورت پر زور دیا تاکہ دنیا آیوروید کی شراکت کو تسلیم کر سکے۔ غذائیت کے دو اہم اجزا ہیں،یعنی سستی اور جامع فلاح و بہبود کے لئے آسانی سے دستیابی۔ یہیں سے آیوروید بہت فائدہ مند ثابت ہو سکتا ہے۔ انہوں نے خواتین اور بچوں کی بہبود کی وزارت کے ذریعے صحت مند اولاد اور سادہ کلاسیکی ترکیبوں کیلئے آیوش کیلنڈر کو مقبول بنانے پر بھی غور کیا۔
ڈاکٹر مونجپارہ مہندر بھائی نے چند آیورویدک جڑی بوٹیوں کی غذائیت اور دواؤں کی اہمیت پر روشنی ڈالی جیسے شگرو ، شتاواری ، اشواگندھا ، امالا ، تلسی ، ہلدی۔ انہوں نے ماں اور بچے کی مجموعی صحت کے لئے ثبوت پر مبنی آیوروید غذائیت کے طریقوں کو فروغ دینے کی اہمیت بھی اجاگر کی۔ انہوں نے صحت مند اولاد کے لئے ماں کی زندگی میں غذائیت کی اہمیت کے علاوہ اس بات پر بھی روشنی ڈالی کہ آیوروید کی دریفتی کوششیں کیسے مدد کر سکتی ہے۔
خواتین اور بچوں کی بہبود کی وزارت میں سکریٹری جناب اندیور پانڈے اور آیوش کی وزارت کے سکریٹری ویدیا راجیش کوٹیچا بھی اس موقع پر موجود تھے۔ اس مہینے طویل جشن کے دوران مختلف سرگرمیاں جیسے مریضوں کی آگاہی کے لیکچرز، کوئز مقابلے، مضمون نویسی کے مقابلے، مہمان لیکچروں اور موضوعاتی ورکشاپس کا انعقاد بھی اے آئی آئی اے کی جانب سے کیا جا رہا ہے۔
مریضوں اور صحت کی دیکھ بھال کرنے والے کارکنوں کے لئے شجر کاری مہم شروع کی گئی اور صحت اور غذائیت کے فوائد والے پودوں جیسے شتاواری، اشواگندھا، مسلی اور یشتی مادھو کی تقسیم کی گئی۔ عام لوگوں کو غذائیت کی قیمت والے منتخب پودوں کا معلوماتی کتابچہ بھی فراہم کیا گیا۔ ایورویدک کلاسیکی غذائیت سے بھرپور ترکیبوں جو مختلف ریاستوں کی نمائندگی کرتی ہیں جیسے ستو ڈرنک ، سیسم لڈو ، جھنگور کی کھیر ، نائیجر بیج لڈو ، امالہ کی پناکا وغیرہ کی بھی تقریب کے دوران نمائش کی گئی۔
<><><><><>
ش ح،ع س، ج
U.No. : 8536
(
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 124 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس18.74کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،14 نومبر ،2021/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,24,20,98,010
|
|
دستیاب خوراک
|
|
18,74,62,306
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 124 کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 18.74 کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔